Afternoon Tactic – บล.เคเคเทรด
บริษัทหลักทรัพย์ เคเคเทรด สรุปทิศทางและแนวโน้มตลาดบ่ายนี้
31 มี.ค. 2558

Highlight
คาดว่า SET แกว่งตัวในกรอบ 1,500-1,510 จุด เป็นแกว่งตัวทางขึ้น
Technical Viewpoint    SET closed     1,503.96 (+7.45)
แนวโน้มตลาดช่วงบ่าย
SET แกว่งตัวแดนบวก ในทิศทางเดียวกับตลาดหุ้นภูมิภาคที่ปรับขึ้นตามดาวโจนส์คืนวานบวกแรง และจีนผ่อนคลายมาตรการคุมตลาดอสังหาริมทรัพย์ ขณะที่วันนี้นักลงทุนคาดหวังประเด็นการทำ Window Dressing ปิดงวดไตรมาส 1/58 และติดตามประเด็นการนำมาตรา 44 มาใช้แทนกฎอัยการศึก ส่งผลให้ SET ปิดตลาดภาคเช้าที่ระดับ 1,503.96 จุด บวก 7.45 จุด (+0.50%) ด้วยมูลค่าการซื้อขายเบาบาง 13,010 ล้านบาท
ประเด็นข่าวสำคัญ
โพลล์รอยเตอร์คาดเงินเฟ้อทั่วไป มี.ค.58 ลดลง 0.45%YoY พรุ่งนี้ (1 เม.ย.) กระทรวงพาณิชย์จะแถลงอัตราเงินเฟ้อของไทยในเดือน มี.ค.58 โพลล์รอยเตอร์คาดว่าอัตราเงินเฟ้อทั่วไปในเดือน มี.ค.58 จะลดลง 0.45%YoY หลังจากลดลง 0.52% ในเดือน ก.พ.58 อัตราเงินเฟ้อทั่วไปลดลงเป็นเดือนที่ 2 ติดต่อกันในเดือน ก.พ.58 สาเหตุหลักมาจากราคาน้ำมันที่ร่วงลง ส่วนอัตราเงินเฟ้อพื้นฐานในเดือน มี.ค.58 คาดว่าจะเพิ่มขึ้น 1.41%YoY หลังจากลดลง 1.71% ในเดือน ก.พ.58 ขณะที่อัตราเงินเฟ้อของไทยยังคงอยู่ในระดับค่อนข้างต่ำ โดยถูกสกัดจากการควบคุมราคาและการให้เงินอุดหนุนของรัฐบาล รวมถึงอุปสงค์ในประเทศที่ยังอ่อนแอหลังเกิดความไม่สงบทางการเมืองนานหลายเดือน
 
กรอบทางเทคนิค
SET คาดว่า SET มีแนวโน้มแกว่งตัวในกรอบ 1,500-1,510 จุด เป็นแกว่งตัวทางขึ้น
SET 50 Futures S50M15 คาดว่าจะแกว่งตัวในกรอบ 980-990 จุด ถ้าดัชนียืนเหนือ 990 จุด แนะนำ ปิดถือ short ถ้าดัชนีต่ำกว่า 990 จุด แนะนำ ถือ short
Gold Futures GFJ15 คาดว่าจะแกว่งตัวในกรอบ 18,300-18,600 บาท ถ้าราคายืนเหนือ 18,300 บาท แนะนำ ถือ long
หุ้นเด่นทางเทคนิค
SUPER  ราคาปิด 2.02 บาท ตัดขาดทุน 1.94 บาท แนวรับ 1.99 บาท แนวต้าน 2.16 บาท
BTC  ราคาปิด 1.34 บาท ตัดขาดทุน 1.28 บาท แนวรับ 1.32 บาท แนวต้าน 1.50 บาท
 